মাধ্যমিক পরীক্ষায় এবার আরও কড়া হতে চলেছে পর্ষদ

কলকাতা: আগামী মাস অর্থাৎ ফেব্রুয়ারি থেকেই শুরু হতে চলেছে জীবনের সবচেয়ে বড় পরীক্ষা মাধ্যমিক পরীক্ষা। হাতে মাত্র আর কয়েকটা দিনই বাকি। প্রতিবছরই পরীক্ষা সংক্রান্ত একাধিক পদক্ষেপ গ্রহণ করা হয় পর্ষদের তরফ থেকে। চলতি মাধ্যমিক পরীক্ষার জন্যও তার হেরফের হয়নি কিছুই। এবছরও গ্রহণ করা হলো বেশ কিছু পদক্ষেপ। কী সেই পদক্ষেপ?

মোবাইল ব্যবহার নিয়ে বা ইলেকট্রনিক্স গেজেট ব্যবহার নিয়ে প্রত্যেক বছরই পর্ষদের তরফ থেকে একটি নির্দেশিকা জারি করা হয়। বলা হয় কোনভাবে যদি কোন ইলেকট্রনিক্স গেজেট পাওয়া যায় তাহলে সেই পরীক্ষার্থী আর পরীক্ষা দিতে পারবেন না। কিন্তু তাও মোবাইল ফোন ব্যবহার থেকে পরীক্ষার্থীদের আটকানো প্রায় অসম্ভব হয়ে ওঠে। তবে এবার, মধ্যশিক্ষা পর্ষদের তরফ থেকে সাফ জানিয়ে দেওয়া হয়েছে কোন পরীক্ষার্থী যদি মোবাইল ফোন নিয়ে পরীক্ষা কেন্দ্রে প্রবেশ করে তাহলে অনেক বড় বিপদে পড়তে হবে তাকে। কীরকম বিপদ?

আরও পড়ুন: বঙ্গে শীতের বিদায়ঘণ্টা? জাঁকিয়ে ঠান্ডার আশা নেই, বরং রয়েছে বৃষ্টির চোখরাঙানি

পর্ষদের তরফ থেকে জানানো হয়েছে, কোন পরীক্ষার্থী যদি মোবাইল ফোন সহ পরীক্ষা কেন্দ্রে ধরা পড়ে তাহলে কমপক্ষে তার তিন বছর পরীক্ষায় বসা বাতিল করার সিদ্ধান্ত নিতে পারে পর্ষদ। মধ্যশিক্ষা পর্ষদের প্রাথমিক ভাবনা, এই কড়া পদক্ষেপের কথা যদি ছাত্রছাত্রীরা জানেন তাহলে ভয় হয়তো মোবাইল ফোন আনার প্রবণতা কিছুটা কমবে।

মধ্যশিক্ষা পর্ষদের সভাপতি রামানুজ গঙ্গোপাধ্যায় এদিন জানান, প্রতিটা কেন্দ্রে ছাত্র-ছাত্রী ঢোকার সময় সেই সংশ্লিষ্ট কেন্দ্রের শিক্ষক-শিক্ষিকারা পরীক্ষার্থীদের ভালোভাবে পর্যবেক্ষণ করবেন মোবাইল ফোন আছে কিনা তা দেখার জন্য। কিন্তু কোনওভাবে যদি এই চেকিংয়ের সময় কোন পরীক্ষার্থী চোখ এড়িয়ে মোবাইল ফোন নিয়ে ঢোকেন হলে তারপরও মিলবে একটি শেষ সুযোগ মোবাইল ফোন জমা দেওয়ার। কিন্তু তারপর পরীক্ষা শুরু হয়ে যাওয়ার পর যদি মেলে মোবাইল ফোন তাহলে সেই পরীক্ষার্থীর সমস্ত পরীক্ষাই বাতিল করা হবে। এমনকি পরপর তিন বছর যাতে পরীক্ষার্থী পরীক্ষা দিতে না পারে সেই ব্যবস্থাও করা হবে বলে জানানো হয় পর্ষদের তরফ থেকে।

দেখুন অন্য খবর

Powered by how to embed a youtube video and sms lån som beviljar alla